CELEX: 62012CN0320
Language: sk
Date: 2012-07-02 00:00:00
Title: Vec C-320/12: Návrh na začatie prejudiciálneho konania, ktorý podal Højesteret (Dánsko) 2. júla 2012 — Malaysia Dairy Industries Pte. Ltd/Ankenævnet for Patenter og Varemærker

25.8.2012   
            
            
               SK
            
            
               Úradný vestník Európskej únie
            
            
               C 258/14
            
         Návrh na začatie prejudiciálneho konania, ktorý podal Højesteret (Dánsko) 2. júla 2012 — Malaysia Dairy Industries Pte. Ltd/Ankenævnet for Patenter og Varemærker
   (Vec C-320/12)
   2012/C 258/22
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Højesteret
   
      Účastníci konania pred vnútroštátnym súdom
   
   
      Žalobkyňa: Malaysia Dairy Industries Pte. Ltd
   
      Žalovaný: Ankenævnet for Patenter og Varemærker
   
      Prejudiciálne otázky
   
   
               1.
            
            
               Je pojem zlá viera uvedený v článku 4 ods. 4 písm. g) smernice Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok (1) vyjadrením právneho štandardu, ktorý možno vyplniť v súlade s vnútroštátnym právom, alebo je to pojem práva Európskej únie, ktorý treba vykladať v celej Európskej únii jednotne?
            
         
               2.
            
            
               Ak je pojem zlá viera uvedený v článku 4 ods. 4 písm. g) smernice 2008/95/ES pojmom práva Európskej únie, má sa tento pojem chápať v tom zmysle, že môže postačovať, aby prihlasovateľ v čase podania prihlášky vedel alebo mal vedieť o zahraničnej ochrannej známke, alebo existuje ďalšia požiadavka týkajúca sa subjektívneho postavenia prihlasovateľa na účely odmietnutia zápisu?
            
         
               3.
            
            
               Môže sa členský štát rozhodnúť zaviesť osobitnú ochranu zahraničných ochranných známok, ktorá sa v súvislosti s požiadavkou zlej viery odlišuje od článku 4 ods. 4 písm. g) smernice 2008/95/ES, napríklad tým, že stanoví osobitnú požiadavku, aby prihlasovateľ vedel alebo mal vedieť o zahraničnej ochrannej známke?
            
         
      (1)  Smernica Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok (Ú. v. EÚ L 299, s. 25).